**K O R R A L D U S**

# Kihnu 26. mai 2023 nr 67

**Avaliku kirjaliku enampakkumise korraldamine Suaru sadama turuhoones müügipinna rendile andmiseks ajutise toitlustusteenuse pakkumiseks**

Kihnu valla vara valitsemise korra § 16 lõike 1 punkti 1 ja lõike 2, § 17 lõike 1, § 18 lõike 2, § 19 lõike 2, § 21 lõike 1 ja § 22 lõigete 1 ja 2 alusel annab

Kihnu Vallavalitsus

**k o r r a l d u s e:**

1. Anda avaliku kirjaliku enampakkumise korras rendile Kihnu valla omandis olevas Suaru sadama turuhoones (Lemsi küla, Kihnu vald) asuv müügipind järgmistel tingimustel:
	1. Müügipinda kasutatakse ajutise toitlustusteenuse pakkumiseks vastavalt käesoleva korralduse Lisaks 1 olevas kirjelduses toodud nõuetele.
	2. Kohvik antakse kasutusse: 12.06 - 30.09.2023 ja hiljemalt 24. juuni peab kohvik olema avatud.
	3. Kohviku lahtiolekuaja otsustab Rentnik.
	4. Pakkumise alghind on 1200 eurot *(sisaldab käibemaksu)* perioodi kohta.
	5. Renditasu tasumise tähtaeg on 31.07.2023.
	6. Enampakkumise võitjaga sõlmitakse käesoleva korralduse Lisaks 3 olev rendileping.
2. Pakkuja peab vastama järgmistele tingimustele:
	1. pakkuja peab olema registreeritud äriregistris juriidilise isikuna või füüsilisest isikust ettevõtjana;
	2. pakkuja peab olema nõuetekohaselt täitnud riiklike ja kohalike maksude tasumise kohustused;
	3. pakkujal peab olema esitatud majandustegevuse teade vastavalt Põllumajandus-ja Toiduameti sätestatud korras, mis puudutab toidu käitlemist;
	4. pakkuja peab esitama enampakkumisel osalemiseks käesoleva korralduse täidetud Lisa 2 Enampakkumuse maksumuse vorm.
3. Pakkumuse esitamise ja avamise korraldus
	1. Pakkumised tuleb esitada kinnises ümbrikus märksõnaga “Turu kohvik” Kihnu Vallavalitsusele, aadressil Kihnu vald, Linaküla, hiljemalt 05. juuni 2023 kell 12:30.
	2. Pakkumiste avamine toimub 05. juuni 2023 kell 13:00 Kihnu Vallavalitsuses.
4. Enampakkumise tulemused kinnitab Kihnu Vallavalitsus ja parimaks tunnistatakse kõrgeima pakkumuse teinud pakkuja. Võrdsete pakkumiste korral võetakse loosi. Loosi võtmise järjekord loositakse välja.
5. Teade kirjaliku pakkumise toimumise kohta avaldada Kihnu Vallavalitsuse kodulehel [www.kihnu.ee](http://www.kihnu.ee).
6. Korraldus jõustub teatavakstegemisel.

*/allkirjastatud digitaalselt/ /allkirjastatud digitaalselt/*

Egon Vohu Heldy Põlluste

vallavanem vallasekretär